Олимҷон Бобоев

Олимҷон Бобоев (тав. 5 январи 1952, деҳаи Нилуи ноҳияи Ҳисор, ҶШС Тоҷикистон) — иқтисоддон, доктори илмҳои иқтисодӣ (1993), профессор (1994), академики Академияи байналмилалии нақлиёт. Корманди шоистаи Тоҷикистон (1999), сиёсатмадор, раиси Ҳизби ислоҳоти иқтисодии Тоҷикистонhttp://www.ozodi.org/content/article/603305.html Ҳизби «Ислоҳоти иқтисодии Тоҷикистон» чӣ ҳадаф дорад? Озоди 20 сентябри соли 2005, собиқ вазири нақлиёт ва коммуникатсияи Ҷумҳурии Тоҷикистонhttp://tojnews.tj/taj/index.php?option=com_content&task=view&id=3681 Олим Бобоев: Қонунҳои бахши назорати ҳаракати нақлиёт тағйирталабанд.

 Зиндагинома 
Олимҷон Бобоев 5 январи 1952 дар деҳаи Нилуи ноҳияи Ҳисор ба дунё омадааст. Донишкадаи политехникии Тоҷикистонро аз рӯи ихтисоси муҳандис хатм намудааст. Фаъолияти кориашро ҳамчун ассистенти кафедраи иқтисод ва ташкили истеҳсолот дар Донишкадаи политехникии Тоҷикистон шурӯъ кардааст.

 1975—1979 — аспиранти академияи идораи давлатии шаҳри Москва ба номи С. Орҷеникидзе,
 1979—1991 — ассистент, дотсент, мудири кафедраи иқтисод ва ташкили нақлиёи Донишкадаи политехникии Тоҷикистон,
 1991—1993 — докторанти институти иқтисодии ҷаҳон ва муносибатҳои байналмилалии Фарҳангистони улуми Тоҷикистон‎,
 1993—1994 — декани Донишкадаи политехникии Тоҷикистон,
 1994—2000 — ректори Донишгоҳи давлатии тиҷорати Тоҷикистон,
 2001—2003 — директори Пажӯҳишгоҳи таҳқиқоти илмии «Нақлиёт»-и Вазорати нақлиёти Ҷумҳурии Тоҷикистон,
 2003—2008 — ректори Донишкадаи нақлиёти Тоҷикистон,
 2008—2009 — муовини вазири нақлиёт ва коммуникатсияи Ҷумҳурии Тоҷикистон,
 2009—2010 — ректори Донишкадаи иқтисодии Тоҷикистон,
 2010—2011 — Вазири нақлиёт ва коммуникатсияи Ҷумҳурии Тоҷикистон,
 2011—2015 — директори Пажӯҳишгоҳи иқтисодиёт ва мардумшиносии Фарҳангистони улуми Тоҷикистон‎.news.tj БОБОЕВ Олимҷон

 Фаъолияти илмӣ 
Муаллифи беш аз 100 мақолаву китоб ва рисолаи илмӣ, ки дар онҳо асосҳои иқтисодии фаъолияти соҳибкорӣ, масъалаҳои ташкил ва идораи корхона дар шароити бозор, мутобиқсозии корхонаҳои саноатӣ бо бозор вобаста ба омили нақлиёт, масъалаҳои логистикаи бозор ва таҳлилу барномасозии макроиқтисодӣ таҳқиқу баррасӣ шудаанд.

 Фаъолияти сиёсӣ 
Олим Бобоев дар Анҷумани якуми Ҳизби ислоҳоти иқтисодии Тоҷикистон (соли 2005) раиси ҳизб интихоб гардидааст ва ҳамчун раиси Ҳизби ислоҳоти иқтисодии Тоҷикистон дар ҳаёти сиёсии Тоҷикистон ширкат меварзад.

Ӯ дар интихоботи Президенти Ҷумҳурии Тоҷикистон дар соли 2006 ба ҳайси номзад иштирок намуда пас аз Эмомалӣ Раҳмон (ғолиби интихоботи президентиӣ), бештари овозҳоро (6,2 дарсад) дар байни номзадҳои дигар дар интихоботи президенти Ҷумҳурии Тоҷикистон соли 2006 ба даст оварда буд.

Бори дуюм Олим Бобоев ҳамчун номзад ба мансаби Президенти Ҷумҳурии Тоҷикистон дар интихоботи соли 2013 иштирок кардааст. Ӯ ин дафъа (3,91 дарсад) овозҳои интихобкунандагонро ҷамъ оварда буд.http://www.bbc.co.uk/tajik/news/2013/09/130920_mm_elex_election_babaev.shtml BBC Тоҷикӣ 20 сентябр с. 2013

Олимҷ Бобоев дар интихоботи вакилон ба Маҷлиси намояндагони Маҷлиси Олии Ҷумҳурии Тоҷикистон соли 2015 иштирок намудаааст. Ӯ 1 марти соли 2015 аз аз ҳавзаи ягонаи умумиҷумҳуриявӣ Ҳизби ислоҳоти иқтисодии Тоҷикистон — вакили Маҷлиси намояндагони Маҷлиси Олии Ҷумҳурии Тоҷикистон даъвати V интихоб шудааст.

 Осор 
 Путы повышения организационно-технического уровня развития предприятий (монография). Д., 1991;
 Асосҳои иқтисодии фаъолияти соҳибкорӣ. Д., 1996;
 Нақшаи соҳибкорӣ (ҳаммуалиф), Д., 1997;
 Логистикаи бозор. Д., 1998;
 Ташкил ва идораи корхона. Д., 2006;
 Маркетолгистика. Д., 2012;
 Масъалаҳои ташкил ва идораи корхона дар шароити бозор. Д., 2012.

 Эзоҳ 

 Адабиёт 


Гурӯҳ:Вазирони Тоҷикистон
Гурӯҳ:Сиёсатмадорони Тоҷикистон
Гурӯҳ:Олимони Тоҷикистон
Гурӯҳ:Омӯзгорон аз рӯи алифбо
Гурӯҳ:Омӯзгорони Тоҷикистон
Гурӯҳ:Иқтисодшиносони Тоҷикистон
Гурӯҳ:Олимони Донишгоҳи техникии Тоҷикистон ба номи Муҳаммад Осимӣ
Гурӯҳ:Олимони Донишкадаи молия ва иқтисоди Тоҷикистон
Гурӯҳ:Олимони Донишгоҳи давлатии тиҷорати Тоҷикистон
Гурӯҳ:Олимони Фарҳангистони улуми Тоҷикистон
Гурӯҳ:Вакилони Маҷлиси Намояндагони Ҷумҳурии Тоҷикистон даъвати V
Гурӯҳ:Хатмкардагони Донишгоҳи техникии Тоҷикистон